Stille klokka? Dette er reglene du må huske på
To ganger i året stilles klokken. Men det er ikke like lett å huske på om tiden skal skrus én time frem eller én time tilbake.  Siste søndag i mars går vi over til sommertid.  Årets dato er natt til søndag 31. mars og tidspunktet er kl. 02.00.  I år faller sommertid dermed på en spesiell dag, nemlig 1. påskedag.  Du trenger ikke stille klokken på mobilen selv, det skjer automatisk. Men hvilken vei var det egentlig klokken skulle stilles? Slik husker du om klokken skal skrus frem eller tilbake På våren stilles klokken én time frem, og gjør at vi «mister» timen mellom klokken 02.00 og 03.00. Denne timen får vi tilbake på høsten. Alltid mot sommeren Klokken skal alltid skrus mot årets sommer. Det vil si at om våren skrus klokken frem, mot sommeren. Og om høsten skrus den tilbake, også mot sommeren. «Spring forward, fall back» Dette ordtaket er blitt veldig populært i engelsktalende land. På våren, altså «spring», skal klokken frem. Og på høsten, eller «fall», skal den tilbake.  Hagemøbler En annen huskeregel handler om å gjøre som med utemøblene. På våren tas de frem, og på høsten tilbake. Hvorfor stiller vi klokken? Sommertid ble innført for å utnytte dagslyset bedre. Man skulle spare energi ved å redusere behovet for kunstig belysning og oppvarming om kvelden.  Ved å stille klokken en time frem om våren og en time tilbake om høsten, kunne man i teorien utnytte dagslyset bedre. Sommertid har vært et omdiskutert tema, og mange ønsker å avskaffe ordningen. Her er noen av grunnene:  Sommertid – kalender På disse datoene faller sommertid de neste årene:
En enkel måte å huske om klokken skal stilles frem eller tilbake, er å tenke at den alltid stilles mot sommeren: den stilles frem om våren, og tilbake om høsten. Sommertid ble innført for bedre å utnytte dagslys og spare energi. Sommertid har imidlertid vært et omdiskutert tema, med hensyn til helseeffekter, tvilsomme energibesparelser, forstyrrelser i dagliglivet, og mangel på universell aksept.